उन्होंने अपने आदर्शो में महात्मा गांधी और मार्टिन लूथर किंग का नाम लिया। गत वर्ष ओबामा के राष्ट्रपति पद संभालने मात्र के फौरन बाद ही समूची दुनिया को नई उम्मीद की आस बंधनी शुरू हो गई थी। हालांकि सबसे बड़ी हैरानी तो तब हुई जब नॉर्वे की नोबेल कमेटी ने उन्होंने वर्ष का शांति नोबेल देने की घोषणा की। यह घोषणा स्वयं राष्ट्रपति ओबामा को भी हैरान कर गई थी। दुनिया के समक्ष उन्होंने कहा कि मात्र दस माह के कार्यकाल में ही उन्हें इस अति महत्वपूर्ण पुरस्कार के लिए चुना जाना हैरानी की बात है, लेकिन वह अपने पूर्ववर्ती विजेताओं और नोबेल कमेटी का आदर करते हुए यह पुरस्कार स्वीकार करेंगे और संपूर्ण पुरस्कृत राशि दान में देंगे। नोबेल पुरस्कार स्वीकार करने के बाद उन्होंने वहां दिए अपने भाषण में कहा कि शांति स्थापना के लिए कई बार युद्ध बहुत जरूरी हो जाता है और आज ऐसा ही समय है। उन्होंने कहा कि यह युद्ध किसी एक देश या समाज के खिलाफ न होकर उन कुछ सिरफिरों के खिलाफ है जो अपनी कट्टरवादी मानसिकता के आगे और कुछ नहीं देख पाते। अपने अभी तक के लगभग एक वर्ष के शासनकाल के दौरान बराक ओबामा ने इससे पूर्व अमेरिका में नया मेडिकल बिल भी पेश किया था।